स्कूल बस का न्यूनतम तय किराया Rs.750, वसूल रहे Rs.1000 तक
स्कूल बस संचालकों की मनमानी के आगे एक बार फिर प्रशासन बेबस नजर आ रहा है। वह स्कूल बसों में सुप्रीम कोर्ट की गाइडलाइन के मुताबिक सुरक्षा मानकों का पालन तो सुनिश्चित करवा नहीं सका, अब तय किराया भी लागू नहीं किया जा रहा। ज्यादा किराया लिए जाने को लेकर कई अभिभावकों ने कलेक्टर को शिकायत की है।
परेशान अभिभावकों का कहना है कि 30 किमी तक की दूरी के हिसाब स्कूल बसों का न्यूनतम किराया 750 और रुपए रखा है। लेकिन बस संचालक उनसे 850 से 1000 रुपए तक ले रहे हैं। इस संबंध में कलेक्टर निशांत वरवड़े का कहना है कि अगर कोई भी बस संचालक तय दूरी से ज्यादा किराया ले रहा है तो आरटीओ और ट्रैफिक पुलिस को कार्रवाई करना चाहिए।
ये तय हुआ था किराया
दस्तावेज दें, होगी कार्रवाई
अगर स्कूल बसें तय किराए से ज्यादा किराया ले रही हैं तो अभिभावक रसीद के साथ आवेदन बनाकर शिकायत करें। संबंधित बस संचालक के खिलाफ कार्रवाई की जाएगी। बस संचालकों को किराया तय करने की जानकारी दी गई थी। विपिनकांत मिश्रा, आरटीओ
अभिभावकों से मनमानी वसूली
एडवोकेट चंद्रमोहन शर्मा का कहना है कि उनका बेटा होली फैमिली स्कूल में पढ़ता है। घर से दूरी 6 किमी है। लेकिन घर से स्कूल बस में बैठने पर किराया 850 रुपए लेते हैं। अशोका गार्डन निवासी मुकेश सक्सेना का कहना है कि उनका बेटा सेंट जोसेफ्स स्कूल में पढ़ता है। उनके घर से स्कूल की दूरी 7 किमी है। किराया 850 रुपए लेना चाहिए। लेकिन 1000 रुपए वसूले जा रहे हैं।
ओपन प्लेटफाॅर्म पर बात होना चाहिए
अगर बसों का किराया तय किया जा रहा था तो इसको लेकर ओपन प्लेटफाॅर्म पर बात होना चाहिए थी, प्रशासन और आरटीओ को प्रस्ताव मांगने थे। लेकिन ऐसा नहीं हुआ। गुपचुप तरीके से किराया तय कर दिया गया। इसमें संशोधन होना चाहिए। नसीम परवेज, स्कूल बस ऑनर्स एसो.
दूरी किराया
1 से 5 किमी Rs.750
6 से 10 किमी Rs.850
11 से 15 किमी Rs.950
16 से 20 किमी Rs.1150
21 से 25 किमी Rs.1250
26 से 30 किमी Rs.1300
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva awa_Deva awa_Deva awa_Deva awa_Deva awa_Deva awa_Deva